GiliGold/VAD_KnessetCorpus huggingface dataset:
בוריס הלמן: זה לא כולל אנשים שגרים בהוסטלים, זה רק נטו תוספת?
מיכאלה גרזון: חלק מהאנשים שגרים בהוסטלים מקבלים גם את הסכום מאיתנו.
מיכאלה גרזון: חלק מהאנשים שגרים בהוסטלים מקבלים את הסכום הבסיסי של ההשתתפות בשכר דירה, מאיתנו.
מיכאלה גרזון: התשלום עבור מקבצי דיור, לא בהוסטלים, סליחה, אנחנו משלמים גם את ההשתתפות בשכר דירה וגם את התוספת.
ליה שמטוב: גם הם מוסיפים עוד 200 שקל, לפחות 200 שקלים.
מיכאלה גרזון: אני מציינת רק את התוספת, שהוא הסכום שנקוב כאן, והוא הסכום המדויק.
מיכאלה גרזון: זה רק סכום התוספת.
מיכאל נודלמן: אנחנו אומרים שחלק גדול מהם עכשיו גר בהוסטלים ובמקבצי דיור.
מיכאלה גרזון: מי שגר במקבצי דיור מקבל מאיתנו גם את ההשתתפות בשכר דירה וגם את התוספת.
מיכאלה גרזון: בהוסטלים לא.
מיכאלה גרזון: אלה התשלומים שיצאו בפועל לאנשים שאנחנו מסמנים אותם.
מיכאלה גרזון: אנחנו מקבלים הרי את הנתונים על ותיקי מלחמת העולם השנייה ולכל אחד שיש לו את הנתון שהוא ותיק מלחמת העולם השנייה, הוא מקבל באופן אוטומטי, דרך המערכת שלנו, את התוספת.
מיכאלה גרזון: אז כל מי שקיבל את הכסף, זה אומר שיש לו נתון.
ראובן ריבלין: אני מבקש להתייחס לחברי מהאוצר.
ראובן ריבלין: אתם מדברים על הנושא של הנחה ברכישת התרופות ומבקשים איתנו שלא נבקש.
ראובן ריבלין: החוק, הרוח של החוק, המוטיב של החוק הוא לטפל באותם אזרחים ותיקים, כמו ותיקי מלחמת העולם.
ראובן ריבלין: הוא לא בא לבקש לטפל באזרחים ותיקים כמוני, שאין פה שום ערך ערכי לאיש אחד או איש אחר.
ראובן ריבלין: כולנו אזרחי מדינת ישראל וככאלה המדינה מטפלת בנו.
ראובן ריבלין: פה באה הכנסת ומבקשת לטפל בקהל ייחודי, מסוים ומוגדר בצורה הברורה ביותר.
ראובן ריבלין: כאשר בוועדת הכספים אנחנו דנים בעניין מי הם ניצולי שואה ומי הם פליטי שואה, יש בעיה ודילמה אדירה, אבל הדילמה הזאת מובנת, כי ההפרש הוא בין 400 מיליון למיליארד וחצי ואנחנו צריכים לדעת מה יהיה, האם לוותר על הכול, או ננסה לדאוג קודם לאותם אלה הקרויים ניצולי שואה.
ראובן ריבלין: אבל כאן, בעניין זה, באה הכנסת ומבקשת, והתוצאה הכספית בטלה בשישים ריבוא.
ראובן ריבלין: אני מבין שהחשש שלכם, שהואיל ולגבי תרופות יש הנחה לכל אזרח ותיק, שההנחה הזאת תזלוג לכיוון שאר האזרחים.
ראובן ריבלין: למשל, פנסיונר ותיק כמוני, שגם אני כבר בעוד שנה אוכל לקבל את היתרונות האלה, כאזרח ותיק במדינת ישראל.
ראובן ריבלין: אנחנו לא מדברים על אזרחים ותיקים, אנחנו מדברים על הווטרנים, אנחנו מדברים על אנשים אשר מדינת ישראל ברמה הערכית קודם כל, נכון שזה גם עוזר להם, אבל ברמה הערכית רוצה להכיר ביקרם ובפועלם למען העם היהודי, שמדינת ישראל היא התוצאה שלהם.
ראובן ריבלין: עכשיו, מדובר פה בבאמת הוצאה שהיא שולית שבשולית.
ראובן ריבלין: היא הוצאה שכמעט והיא לא משפיעה על התקציב באיזה שהיא צורה.
ראובן ריבלין: אנחנו, האנשים הנמצאים בכנסת ובוועדות רבות, אומרים לכם, זה לא יזלוג לכיוון כל הוותיקים.
ראובן ריבלין: כי הרי אין השלכה ולא תהיה השלכה ולא יכול לבוא מישהו ולטעון על השלכה.
ראובן ריבלין: אז אני מבקש מכם לחזור בכם מבקשתכם, שאנחנו נבוא ונקמץ כאן, למרות שזה לא דבר חשוב, אבל ברמה הערכית בהחלט צריך לבוא ולתת לנו גם את התוספת הזאת.
ראובן ריבלין: אני חושב שזאת צריכה להיות הסכמת חברי הוועדה כולם.
יאיר זילברשטיין: השלכת הרוחב שדיברתי עליה היא לא לגבי כלל הקשישים במדינת ישראל, אלא לגבי קבוצות אחרות שהן מוגדרות היטב והן מונות עשרות אלפי אנשים, כמו האנשים שזכאים לחוק נכי רדיפות הנאצים, חוק נכי המלחמה בנאצים.
יאיר זילברשטיין: אותם אנשים בדיוק שמנסים לטפל בהם היום והם עשרות רבות של אלפי אנשים, וזאת השלכת הרוחב שאני מדבר עליה.
מיכאל נודלמן: אני לא מבין על מה אתה מדבר.
מיכאל נודלמן: אם מישהו מבין חברי הכנסת מבין, תגידו.
מיכאל נודלמן: אולי אני טיפש ולא מבין על מה אתה מדבר.
מיכאל נודלמן: אין בקבוצה הזו תחרות, זו קבוצה מיוחדת.
ראובן ריבלין: יש הרבה דברים שהם לא מקבלים.
ראובן ריבלין: יהיה הרבה דברים שאחרים לא יקבלו.
זאב אלקין: יש לי שאלה לנציג האוצר.
זאב אלקין: אם אתם כל כך חוששים מהשלכות רוחב, אז אולי אתם גם תציעו לאורך הפגישה הזאת שמשווה בין שתי הקבוצות, גם להגדיל את המענק הכספי לאותו סכום שאמורים לקבל ניצולי שואה, 3,000 שקלים.
זאב אלקין: הרי אם אתם מתייחסים אליהם כקבוצה אחת, אז בואו תהיו עקביים, תלכו על המענק הכספי---
מיכאל נודלמן: יש קבוצות שמקבלים יותר מ-3,000.
ליה שמטוב: אתה לא מבין למה אתה נכנס.
זאב אלקין: לכן, אדוני היושב ראש, הוויתור כביכול של משרד האוצר, שהוא מדבר עליו כאן, בגובה המענק, הוויתור הזה הוא מאוד מאוד ברור, כי משרד האוצר חושש עכשיו שהדרישה שתבוא תהיה למענק הרבה יותר גבוה, לאור ההסדר עם ניצולי שואה.
מיכאל נודלמן: הם שלחו מכתב.
זאב אלקין: בוודאי, אני ראיתי.
ראובן ריבלין: יש לנו דילמה גדולה והמכתב אמור להתמודד איתה, כי האוצר צדיק.
ראובן ריבלין: אני יכול לעמוד מולם ולומר 'תשמעו, אתם מאה אחוז', אבל צריך לעשות את האבחנה הזאת בין פליט לבין ניצול, למרות שגם ביער היו שם דברים הרבה יותר קשים (הרבה, אי אפשר לומר, בזוועות האלה, מה יותר מה), אבל האבחנה הזאת היא נחוצה, כי מדינת ישראל לא יכולה היום לקחת עליה מעמסה של מיליארד שקלים.
ראובן ריבלין: אז מנסים למצוא, וזו התלבטות קשה, כי קשה לנו לומר לכם.
ראובן ריבלין: אבל אותו דבר אני אומר לך, למה אתם מבלבלים במוח?
ראובן ריבלין: למה אתם באים ואומרים שזה יזלוג לאחרים.
ראובן ריבלין: אתם ממש משחקים לטענה צודקת, האומרת, 'אוקיי, בואו עזבו את הכול, תשוו אותנו.
ראובן ריבלין: אנחנו לא רוצים יותר ממה שאחרים מקבלים'.
ראובן ריבלין: לכן אני מציע לאוצר לחזור בו, אני אומר זאת בדרך של הצעה לכם, כי אנחנו נצביע נגד הבקשה שלכם.
אברהם גרינדייז: אני לא רציתי להיכנס לדברים האלה, עם ניצולי השואה.
אברהם גרינדייז: זה לא יפה מצדי.
אברהם גרינדייז: בגלל זה אני לא אמרתי כלום, אבל אנחנו מרגישים פשוט בקבוצה ב'.
ראובן ריבלין: קודם כל, זה לא קבוצה ב', אתם גיבורי העם.
ראובן ריבלין: אתם אנשים שאמרו 'אנחנו נלחמים', אתם הייתם גיבורים.
מיכאל נודלמן: מי שיודע היסטוריה טוב, יודע מה היה על יד סטלינגרד, מה היה בברלין, מה היה על יד ורשה, כולם יודעים שזה היה גיהינום, והם נלחמו.
מיכאל נודלמן: מי שיצא משם, זה רק בגלל שהגורל שלו טוב, אבל פה עכשיו מתחילים---
מרינה סולודקין: נצביע ודי.
מיכאל נודלמן: עכשיו אנחנו מצביעים.
זאב אלקין: רגע, צריך לעשות את זה בזהירות, כי יש חשש שהאוצר יטען שהצעת חוק תקציבית, לכן יש פתרון, חבר הכנסת מיכאל נודלמן.
זאב אלקין: אפשר לפצל את זה לשתי הצעות חוק ואז שני התיקונים, שהאוצר לא מסכים אליהם, הם פחות מ-5 מיליון, הם לא הצעת חוק תקציבית ושלום על ישראל.
זאב אלקין: ואז אתה לא צריך לגבש 50.
עידו עשת: אפשר לבקש לפי סעיף 138(ב)(1), לבקש מהכנסת לחלק את הצעת החוק שהועברה לוועדה לשתי הצעות---
ראובן ריבלין: על זה דיבר האיש הנכבד והיקר הזה.
ראובן ריבלין: הוא אמר, אל תעשו מזה סחר מכר.
ראובן ריבלין: מה אתה רוצה שאני אעשה?
ראובן ריבלין: אני יכול לעשות 15 חוקים, של 25 מיליון, כל אחד 4 מיליון 900.
ראובן ריבלין: ככה אתם רוצים שנעשה?
ראובן ריבלין: מדברים פה באותו עניין, לא צריך לפצל, למרות שההצעה הפרלמנטרית היא מצוינת, אבל אני לא מציע, עם הקבוצה הזאת, להתעסק בפרלמנטריזם.
מיכאל נודלמן: אני גם.
מיכאל נודלמן: אין לי זכות לשחק איתם.
מיכאל נודלמן: זו בושה וחרפה.
ראובן ריבלין: ודאי שלא, אני מבקש מהאוצר, תפנו לממונים עליכם ותאמרו שאנחנו לא רוצים לפצל את החוק.
מיכאל נודלמן: אני רוצה שהם יידעו שחברי הכנסת בעד כל הדברים האלה, משרד האוצר גם היה בעד, פתאום.
מיכאל נודלמן: .. אני לא מציע לפצל, אני מציע להצביע על כל החוק.
מיכאל נודלמן: אחר כך אנחנו נדבר עם משרד האוצר, עם ראש הממשלה, עם שר האוצר.
אברהם גרינזייד: אנחנו אוהבים גם את נציג משרד האוצר, הוא בן אדם נחמד, אבל.
אברהם גרינזייד: ..
מיכאל נודלמן: אני לא יכול, המצפון שלי והמצפון של חברי הכנסת לא נותן לנו.
מיכאל נודלמן: אני יכול לשאול את חברי הכנסת, מי בעד שנפצל את החוק הזה?
ליה שמטוב: הכול ביחד ועכשיו.
עידו עשת: האם זו הצעת חוק תקציבית?
עידו עשת: או שיש התנגדות?
יאיר זילברשטיין: שוב פעם, ברור שהצעת החוק היא תקציבית ויש הערכה ש---
ראובן ריבלין: ואתם מסכימים לו.
יאיר זילברשטיין: אנחנו מסכימים לחלק ממנה, אבל אם ההצעה מוגשת כמו שהיא, אז אנחנו מתנגדים לה, כי היא תקציבית.
ראובן ריבלין: טוב, בסדר, אנחנו נביא 50 איש.
עידו עשת: הערה נוספת לעניין השיפוי.
עידו עשת: אם הנושא של התרופות נשאר---
מיכאל נודלמן: אבל טוב שהגענו להסכמה שיהיה 50 איש.
זאב אלקין: חברים, אם האוצר מתנגד, נעשה 35%.
ראובן ריבלין: נעשה יותר גדול, נכון, נכון.
זאב אלקין: אם האוצר מתנגד, בואו נגדיל את המאבק ל-3,000 שקל, כמו ניצולי שואה.
ראובן ריבלין: לא צריך כמו ניצולי שואה, אלא בואו נכתוב פה קריטריונים שייתנו להם את אותה תוצאה.
ראובן ריבלין: אם האוצר מתנגד והם רוצים שנביא 50 חברי כנסת, אז נרחיב כבר.
ראובן ריבלין: כי זה לא עניין חדש, זה לא נושא חדש.
ראובן ריבלין: אני מציע לכם ללכת על זה ולתת לנו הסכמה.
ראובן ריבלין: אני מודיע לכם, אם לא, אני אגיש כאן כמה בקשות, במבנה של החוק כפי שהוא, לשפר את המצב של---
מיכאל נודלמן: חברים מהאוצר, אתם צריכים להבין שאין פה קואליציה ואין אופוזיציה, כולם, כל הכנסת בעד זה.
מיכאל נודלמן: אין ויכוח בזה.
מיכאל נודלמן: אני מציע לכם לחשוב על זה.
מיכאל נודלמן: אם יהיה צורך ב-50 איש, יהיה 50 חברי הכנסת, אם יהיה צורך ב-80, יהיה 80 חברי כנסת.
זאב אלקין: אז מה התשובה שלך?
זאב אלקין: כי אנחנו צריכים להצביע.
יאיר זילברשטיין: התשובה שלי חוזרת על מה שנאמר קודם, אנחנו חזרנו לאותו מקום.
יאיר זילברשטיין: התנהל משא ומתן, זאת ההסכמה שהגיעו אליה.
מיכאל נודלמן: אני הייתי במשא ומתן, אני הבנתי שקריאה ראשונה זה החוק הזה, ואני לא הולך אחורה.
ראובן ריבלין: כבוד היושב ראש, אני מציע הצעה כזו; אנחנו נצביע עכשיו על הצעת החוק כפי שהיא, ונבקש מהאוצר להודיע לנו תוך שבוע האם הוא מסכים להצעה כמו שהיא, ולמרות חוק התקציבים, הוא מסכים לה.
ראובן ריבלין: אם הוא יאמר לא, אני אבקש לערוך דיון נוסף ולעשות שינויים בחוק כפי שהוא, כי אנחנו בלאו הכי צריכים לגייס את הכנסת, על מנת להביא 50 חברי כנסת.
זאב אלקין: לא, אבל בשביל זה אתה צריך רוויזיה כבר עכשיו.
ראובן ריבלין: אני אבקש רוויזיה.
ראובן ריבלין: זה מה שאני אומר.
ראובן ריבלין: אנחנו נצביע, אני אבקש רוויזיה.
ראובן ריבלין: אני אבטל את הרוויזיה, אם האוצר יבוא ויאמר, 'אנחנו מסכימים להצעת החוק כפי שהוא'.
מיכאל נודלמן: האוצר צריך לדעת שבסעיף תוספת לשכר דירה---
ראובן ריבלין: אדוני, תלך לפרוטוקול וזה הכול.
ראובן ריבלין: אדוני, תלך אל סגן הממונה על התקציבים, או לממונה על התקציבים, תסביר לו מה שאני אמרתי.
ראובן ריבלין: הוא מבין את זה הכי טוב.
מיכאל נודלמן: אנחנו מצביעים.
עידו עשת: הערה אחת לפני ההצבעה בנושא התיקון.
עידו עשת: אני רוצה להסב את תשומת לב חברי הוועדה לפסק דין של בית המשפט העליון,שמתח בזמנו השופט חשין לאחר החוק ביקורת על הסירוב של המדינה לשפות את קופות החולים על הגידול הריאלי בהוצאות שלהם, שחל מאז חקיקת חוק בריאות ממלכתי.
עידו עשת: אמנם פסק הדין שם עסק בעדכון מדד יוקר הבריאות, אבל מבנה החוק דומה ועל חברי הוועדה לתת את דעתם מה קורה למימון של הטבות לעניין הגוף הזה.
זאב אלקין: אז צריכים להוסיף תוספת, כמו שהוספנו גם בחוק.
ראובן ריבלין: שהמדינה תשפה את קופות החולים באותה מסגרת---
זאב אלקין: באותו ניסוח כמו שנדמה לי היה---
עידו עשת: היה ניסוח דומה לגבי השיפויים.
מיכאל נודלמן: להצבעה.
עידו עשת: בנוסח זה, כולל נוסח השיפוי, אז אני רוצה להקריא את נוסח השיפוי שלא נמצא בפניכם: "סכום הפסד ההכנסות שייגרם לקופת החולים בשל הגדלת שיעור ההנחות לוותיק מלחמה נזקק, יתווסף לעלות הסל לקופות כמשמעותה בסעיף 9(א)(1)(2א) לחוק ביטוח בריאות ממלכתי, התשנ"ג-1994".
עידו עשת: זה הסעיף.
מיכאל נודלמן: אנחנו מצביעים על החוק, פלוס תוספת.
ראובן ריבלין: אני מחליף של חבר הכנסת יולי אדלשטיין.
מיכאל נודלמן: אתה לא מחליף, אתה חבר כנסת שהיה פה.
ראובן ריבלין: אבל הוא חבר הוועדה.
מרינה סולודקין: פה אחד.
מרינה סולודקין: הצבעה בעד – כולם נגד - אין
מיכאל נודלמן: תודה רבה למי שהשתתף.
מיכאל נודלמן: אני פותח את ישיבת ועדת העליה, הקליטה והתפוצות.
מיכאל נודלמן: היום נעשה רביזיה לחוק הטבות לותיקי מלחמת העולם השניה.
מיכאל נודלמן: את נוסח החוק קיבלו ב-15 בספטמבר 2007.
מיכאל נודלמן: יש מכתב של חבר הכנסת ריבלין.
מיכאל נודלמן: על סדר היום, הצבעה.
מיכאל נודלמן: מי בעד הרביזיה?
מיכאל נודלמן: בעד – 3 הרביזיה התקבלה פה אחד.
מיכאל נודלמן: אנחנו פותחים את הדיון מחדש.
ראובן ריבלין: היות והדיון הקודם התקיים, אדוני היו"ר, אני מציע שנקבל את החוק במתכונתו המקורית.
ראובן ריבלין: הואיל והאוצר לא ביקש למצוא איזה שהוא מענה לבעיה בצורה שמתקבלת על דעת מי שהגישו את הצעת החוק וגם מליאת הכנסת אישרה אותו, אני בטוח שבלמעלה מ-50 חברי כנסת, גם אם החוק הוא חוק תקציבי, הם יאשרו אותו.
ראובן ריבלין: אם המדינה חושבת שהיא לא יכולה להיענות לצורך שבו החוק מדבר, אני חושב שאנחנו צריכים להביע את דעתנו בכנסת ולומר את דברנו.
ראובן ריבלין: אנחנו ניסינו להבין את הקושי של המדינה לעומת הצרכים הברורים של האנשים שלגביהם הגשנו את החוק הזה.
ראובן ריבלין: אם המדינה חשבה שהיא יכולה כדי לנער אותנו לעשות דבר שהוא לא מתקבל על הדעת והוא לא עונה על הדרישה שהחוק בא לתת לה תשובה, דרישה של אנשים שאין צורך להכביר מלים ולומר עד כמה הדבר חשוב.
ראובן ריבלין: ניסינו ללכת לקראת המדינה, למרות הקביעה הצודקת שבאה לידי ביטוי בהצעת החוק.
ראובן ריבלין: המדינה החליטה שהיא לא רוצה – הכנסת תאמר את דברה.
מיכאל נודלמן: אני רוצה לומר כמה מלים: הייתי בקשר עם משרד האוצר.
מיכאל נודלמן: ראשית, עשיתי טעות שאני הסכמתי בקריאה הטרומית ללכת לקראת ההצעה.
מיכאל נודלמן: בדיונים שהיו אצלי מתברר שהיום או מחר הממשלה רצתה לעשות רפורמה לאנשים שמקבלים השלמת הכנסה וביטוח לאומי ומי שאין לו דירה והם יקבלו פי 2,3,4 ממה שיש אצלנו בחוק.
מיכאל נודלמן: לגבי תרופות – זה אומר שאין תוצאות ותועלת בסעיף הראשון כי אנשים יקבלו יותר ממה שמופיע פה בסעיף הראשון.
מיכאל נודלמן: לגבי תרופות פה יש 75% ואנחנו רוצים 80%.
מיכאל נודלמן: מר שוורץ, איך זה יחסי לכל הקבוצות שיש?
אליעזר שוורץ: מהבחינה הזאת, לוותיקים ממלחמת העולם השניה יש 75% הנחה מתשלום חבר בעד תרופות בסל הבריאות.
אליעזר שוורץ: לאסירי ציון יש 50% הנחה מתשלום חבר בעד סל הבריאות ולנכי המלחמה בנאצים, רק לנכה נתמך יש 50% הנחה מתשלום חבר בעד תרופות מסל הבריאות.
דוברת: כל מקבלי השלמת הכנסה מעל גיל 65 מקבל 50% הנחה.
אליעזר שוורץ: דיברתי כאן לגבי נכות.
דוברת: לא רק נכים.
דוברת: כל אזרחי מדינת ישראל שהם מקבלי השלמת הכנסה מקבלים 50% הנחה.
ראובן ריבלין: אז מה החידוש?
מיכאל נודלמן: המצב פה הוא שהם יקבלו תוספת למענק חודשי או אפשרי שהם לא יקבלו שום דבר כי אני לא בטוח שבמליאה יהיו 51 חברי כנסת שיצביעו.
מיכאל נודלמן: זו הבעיה של החוק.
מיכאל נודלמן: עשיתי חשבון שהאופוזיציה חזקה אבל אחרי כל הדיבורים שהיו בקואליציה קיבלו חוקים על 30 מיליארד וכל הדברים החדשים עם ניצולי השואה ופנסיה זה עולה יותר הרבה כסף.
מיכאל נודלמן: לכן, כאחד מהיזמים אני מציע להתיישר בחוק רק עם מענק שנתי, וזה בטוח שהם יקבלו.
מיכאל נודלמן: אחר כך, מי שרוצה את כל ההטבות שהיו פה, זה לא כל כך הטבות.
מיכאל נודלמן: הוא יכול להעלות את זה בהסתייגויות ויכול להציע חוק חדש נוסף, אבל אני בטוח שהחוק לא יעבור וזה לא נעים לי, אם הקואליציה נגד.
זאב אלקין: אדוני היושב ראש, אני מרשה לעצמי להזכיר את הצעתי מהדיון הקודם, שלאור המצב שאתה מתאר, זאת הדרך הנכונה ללכת בה.
זאב אלקין: אם יש לך ביטחון וסיכום אם האוצר לגבי הסעיף של המעמד, אני מציע לפצל את החוק.
זאב אלקין: לשים את הסעיף של המענק כסעיף נפרד, להעלות אותו במליאה, להצביע עליו ולאשר את כל השאר פה, בוועדה, עד לימים טובים יותר שבהם אולי תצליח לשכנע את האוצר.
זאב אלקין: כי אז זה יחסוך - -
מיכאל נודלמן: בסדר, אבל מה הפיצול הזה נותן לנו?
זאב אלקין: חלק נשאר פה וזה כבר עבר קריאה טרומית ואז, ברגע שיש שעת כושר, אתה יכול לנסות - -
עידו עשת: אני מניח שחבר הכנסת אלקין מתכוון לסעיף 138ב(1) שאומר שהוועדה רשאית בכל עת, על פי יוזמתה, להביא בפני הכנסת הצעה שהכנסת תרשה לחלק הצעת חוק.
עידו עשת: זאת אומרת, שאם זה ההליך שרוצים, ראשית יש לפנות למליאה שתרשה לחלק, לפני שמקדמים את הענין.
זאב אלקין: הוועדה יכולה להמליץ.
עידו עשת: ודאי, היא יכולה לבקש לחלק.
מיכאל נודלמן: חברים, אתם יודעים מי נכנס לחוק הזה.
מיכאל נודלמן: אם אנחנו רוצים שני סעיפים כאלה להעביר, אנחנו יכולים להעביר את זה בלי בעיה למרות שזה עבר קריאה טרומית.
מיכאל נודלמן: אם יהיו ימים יותר טובים, אפשר לדבר עם הממשלה.
מיכאל נודלמן: עכשיו הממשלה לא יכולה לשמוע על שני הסעיפים האלה.
מיכאל נודלמן: לגבי הסעיף הראשון אמרתי, שלמי שאין דירה והוא מקבל מהמדינה עזרה לשכר דירה – הוא מקבל לפי החוק החדש פי 3 או 4 ממה שיש פה.
מיכאל נודלמן: אני רוצה שנציג האוצר יגיד כמה מלים.
יאיר זילברשטיין: כמו שאמרתי לאורך כל הדיונים שהיו פה, בוועדה, הפתרון שמתגבש לגבי ניצולי השואה, הממשלה רצתה לקחת אותו לפתרון רחב יותר וזה כרגע הפתרון שהוצע לניצולי שואה, כפי ששמעתם ביום רביעי, ונתקבל על ידם.
יאיר זילברשטיין: הפתרון הוא של חצי מיליארד שקל והוא בעצם לא מפלה בין מי שמוכר ניצול שואה או מוגדר מעכשיו לבין האוכלוסייה שאנחנו מדברים עליה פה.
יאיר זילברשטיין: הפתרון יהיה כולל לכל מקבלי השלמת הכנסה וזה בדיוק לאוכלוסייה הזאת, כי הוא נותן את הפתרון הגדול ביותר לאוכלוסייה הנזקקת ביותר על פי קריטריונים של גיל ונזקקות של לפי מי שיש לו או אין לו דירה.
יאיר זילברשטיין: זה במיוחד מכוון לאנשים שסובלים מהמצוקה הגדולה ביותר ובמיוחד לאוכלוסייה הזאת.
זאב אלקין: זה לא קשור לפקודה מיוחד לחוק הווטרנים.
זאב אלקין: כל הרעיון של חוק הווטרנים הבסיסי נולד כהכרה מיוחדת של מדינת ישראל כלפי הווטרנים.
זאב אלקין: הפתרון שאתה מדבר עליו הוא פתרון לשכבות חלשות, ראוי וחשוב, נדון בו כשהוא יעבור בכנסת - -
מיכאל נודלמן: אבל הווטרנים גם מקבלים.
יאיר זילברשטיין: בוודאי - -
זאב אלקין: אבל מעמדם יהיה עכשיו נחות מניצולי שואה מהמעגל הראשון כתוצאה מהבדל הזה.
יאיר זילברשטיין: ניצולי שואה מהמעגל הראשון, שהלכו למחנות השמדה והיו מספר אנשים שנפלו בין הכיסאות והם לא מקבלים מגרמניה, יקבלו פתרון.
יאיר זילברשטיין: אני לא חושב שמישהו יכול לשלול את הדבר הזה כי זה כבר סוכם עם ראש הממשלה.
יאיר זילברשטיין: עכשיו מדברים על פתרון למעגל השני, פליטי שואה.
יאיר זילברשטיין: הפתרון של הממשלה מכוון במיוחד כדי לא להפלות קבוצה אחת מקבוצה שניה ולכן, המיוחד פה הן ההגדרות המקבילות.
יאיר זילברשטיין: הפתרון הזה הוא מיוחד כדי לתת את הפתרון הגדול ביותר לאוכלוסייה הנזקקת ביותר וזו בדיוק האוכלוסייה שמדובר עליה פה.
יאיר זילברשטיין: בנוסף, יש את החוק הזה, אנחנו לא נסוגים מההסכמה העקרונית הראשונית שלנו שהיתה לאורך כל הדרך.
יאיר זילברשטיין: יכולים להגדיל פה את המענק שהוא סוג של הבהרה.
יאיר זילברשטיין: אני מקווה שהחוק הזה מביא לידי ביטוי ומעלים את זה מ-15% ל-25%.
יאיר זילברשטיין: זה לא סכום זניח ואנחנו מסכימים עם זה כמו שהיה לאורך כל הדרך.
יאיר זילברשטיין: אני חושב שבנוסף לפתרון הכולל של הממשלה שאמור להתקבל ממש בשעה הזאת, כאשר יושבים הנציגים עם ראש הממשלה.
יאיר זילברשטיין: אני חושב שזה פתרון ראוי לצורך הענין.
מרינה סולודקין: אני רוצה לפנות ליושב הראש כי המענק, אפשר להגיד שזו הכרה מיוחדת של ווטרנים.
מרינה סולודקין: אנחנו צריכים לראות במה מתעסקים, מה חתום.
מרינה סולודקין: מה מקבלים הווטרנים כדור המלחמה, כי יש שם פליטי שואה, ווטרנים - -
יאיר זילברשטיין: בהסכם לא תהיה חלוקה כזאת.
מרינה סולודקין: מה שאני אומרת זה שכמעט 70% או 80% לפי ההערכות שלי זה דור המלחמה.
יאיר זילברשטיין: 70%, 80% מבין המקבלים הם בעצם האוכלוסייה הזאת.
מרינה סולודקין: זה דור המלחמה.
מרינה סולודקין: אנחנו ביקשנו והיתה ישיבה מיוחדת של הוועדה לביקורת המדינה יחד עם מבקר המדינה והדוח שלו על מצב האנשים שעברו את מלחמת העולם השניה, השואה ועוד הרבה דברים.
מרינה סולודקין: דיברנו על זה ואמרנו שלא יכול להיות שניצולי השואה מקבלים ואחרים לא מקבלים כי בין הווטרנים יש כאלה ששחררו את מחנות ההשמדה.
מרינה סולודקין: אני חושבת שהגיוני ללכת עכשיו לפי החוק של הענקת מענק בגלל שעוד כמה זמן אנחנו יכולים להעביר את זה אם נחשוב שלא מספיק ווטרנים קיבלו.
מרינה סולודקין: אני חושבת שהיושב ראש והיוזם של החוק, מר מיכאל נודלמן, עושה נכון שבמצב כל כך מסובך שיש עכשיו, כאשר יש הסכם אחר לגמרי, כמו שאתה אמרת פי כמה ממה שביקשנו בחוקים אחרים, נותן ללכת להגדלת המענק ואחר כך, אנחנו נראה מה קיבלו הווטרנים ונחשוב מה עוד אפשר לעשות.
ראובן ריבלין: אין אופוזיציה וקואליציה בענין של החוק הזה.
ראובן ריבלין: גם הווטרנים וגם חברי הכנסת לא מתייחסים לענין הזה בהיבט של אופוזיציה וקואליציה.
ראובן ריבלין: אני לא רוצה להיראות פופוליסט ולבוא ולומר, כאיש אופוזיציה, אני רוצה לתת יותר.
ראובן ריבלין: אני סומך על יושב ראש הוועדה במאה אחוז, ואם הוא חושב שזה הדבר שאפשר היה להשיג, צריך להעמיד את זה בפני החברים כאן ולשאול אותם מה הם חושבים שאנחנו צריכים לעשות.
ראובן ריבלין: אני תומך ביושב ראש הוועדה, אני סומך עליו ואני לא חושב שארצה לעשות למען הציבור הזה יותר ממה שהוא רוצה.
ראובן ריבלין: הוא, בצורה ריאליסטית, כחבר כנסת ותיק, בקיא שיודע מה המגבלות של האוצר - תפסת מרובה לא תפסת.
ראובן ריבלין: לפעמים, כשאתה רוצה לתפוס יותר מדי אתה לא תופס כלום בסוף.
ראובן ריבלין: אם היושב ראש רואה בזה כיוזם העיקרי וכמוביל החוק יחד עם חברת הכנסת וסגנית הנשיאה לשעבר מרינה סולודקין, אני מצטרף אליכם כי אני לא רוצה להיראות כאילו אני יכול להביא יותר מכם.
ראובן ריבלין: אני לא יכול ואני בטוח שפעלת במסגרת האינטרסים של כולם.
ראובן ריבלין: לגבי הצעתו של חבר הכנסת אלקין, זאת הצעה מאוד חכמה אבל בסופו של דבר, בשלב שאנחנו נמצאים בו, תמיד נוכל להגיש הצעת חוק נוספת אם נחשוב שיש לה סיכוי זה רק כאשר האוצר מבטיח דבר ואנחנו אומרים: הבטחת, שמענו ואנחנו רוצים לקיים את זה.
ראובן ריבלין: האוצר אומר בצורה מפורשת אתה דברים והגיע לידי הסכמה והבנה עם יושב ראש הוועדה ולכן, אני מציע שההצעה שיצאה מאוד פרלמנטארית ומושכלת מבחינת הליכי הפרלמנט, לא לעשות במקרה זה כי האוצר יכול לומר שמה שהסכמתי זה שלכם ומה שלא, אנחנו משאירים כדבר תלוי ועומד.
ראובן ריבלין: אני חושב שלא צריך לנצל את תהליכים החקיקה בענין הזה.
ראובן ריבלין: תמיד נוכל להגיש את ההצעה ולבקש אותו כבעל דחיפות רבה, כי האנשים הם אנשים מבוגרים.
דובר: ראשית, אני מודה למר נודלמן ואנחנו מברכים את חברי הכנסת בזה שזו הפעם החמישית שאנחנו יושבים מסביב לשולחן הזה ובודקים את הדבר.
דובר: תודה לכם.
ראובן ריבלין: בכל זאת יש פה הישג...
דובר: התחלנו ב-23 באוקטובר בשנה שעברה אבל אני שומע אתכם ואני לא יודע מה להגיד לכם.
דובר: לפני כמה ימים היתה הועידה שלנו ואומרים שהצעירים לא יודעים שהיתה מלחמה.
דובר: כמו כן, מה קורה עכשיו?
דובר: עוד מעט ולא יהיה בשביל מי להחליט.
דובר: כל חודש בין 100 ל-150 איש נפטרים ואני לא מבין דבר אחד, שלא קשור לחוק: דור המלחמה, מדברים על מה?
דובר: על חיילי מלחמת העולם השניה.
דובר: מי הציל את אסירי הגטאות?
דובר: כולנו.
דובר: אנחנו עזבנו את הבתים ובאנו לצבא.
דובר: על מה מדובר?
דובר: 6000 איש בסך הכל, כמה הרבה.
דובר: ראש הממשלה הבטיח ככה: לפני כמה ימים הייתי בפגישה באיזה פורום ואמרתי לו: כבוד ראש הממשלה תפתח את הכל ותראה כלום.
דובר: מה אני אגיד לאנשים?
דובר: שניצולי שואה מקבלים 3000?
דובר: הם לא מבינים, הם זקנים אבל הם מרגישים את הכסף.
דובר: אבל אתם קיבלתם תוספת רק 1000 שקל או 800 שקל.
דובר: אני מסכים שאין פתרון, אני מכיר את המצב ושוחחנו עם מר נודלמן ועם משרד האוצר, אני בקשר אתם כל הזמן.
דובר: תחשבו שזה אנשים שהגיל הכי צעיר שלהם זה 81.5, זה אני, ואני הכי צעיר.
דובר: תחליטו.
דובר: אני מבקש לא לשכוח.
דובר: אנחנו יודעים טוב את הדברים האלה ואני רוצה להמשיך לחיות.
מיכאל נודלמן: היו הרבה דיונים ויש לי כבוד לארגון הזה.
מיכאל נודלמן: אתם מבינים את המצב שיותר טוב לקבל מה שיש ולא ללכת על ריסק ולא לקבל שום דבר.
מיכאל נודלמן: במצב הנוכחי הכל יכול להיות.
מיכאל נודלמן: אני מניח שכולם מסכימים.
עידו עשת: לפני ההצבעה, אני מבין שהוועדה מעוניינת בנוסח לנושא מענק ההטבות אבל לפני זה, אני צריך לפרוטוקול את תשובת הממשלה לגבי אומדן עלות.
עידו עשת: האם אומדן העלות שהיא הציגה בפנינו עדין מקובל?
ראובן ריבלין: היא מסכימה.
מיכאל נודלמן: זה 8 מיליון שקל.
עידו עשת: העלות זה 6.8, מקובל?
עידו עשת: אני מקריא את הנוסח: "הצעת חוק מעמד ותיקי מלחמת העולם השניה (תיקון) (זכויות לוותיקי מלחמה נזקקים), התשס"ז-2007.
עידו עשת: 1.
עידו עשת: תיקון סעיף 6.
עידו עשת: בחוק מעמד ותיקי מלחמת העולם השניה, התש"ס-2000 (להלן – החוק העיקרי), בסעיף 6(1) בסעיף קטן (א), במקום "ל-15%" יבוא "ל-25%" ובמקום "אינו זכאי למענק הטבות לפי חוק זה" יבוא "זכאי למענק הטבות אחד בלבד בשיעור הגבוה מביניהם"; 2(2) בסעיף קטן (ב), במקום "בחודש אוגוסט של כל שנה" יבוא "בכל שנה, עד ה-9 במאי ובתחילת חודש אוגוסט, בחלקים שווים".
עידו עשת: 2.
עידו עשת: אלמן או אלמנה שמשתלם להם מענק הטבות לפי סעיף 7 לחוק העיקרי ערב יום תחילתו של חוק זה (להלן- יום התחילה), ימשיך להשתלם להם מענק הטבות, לפי השיעור הנקוב בסעיף 6 לחוק העיקרי, כנוסחו בסעיף 1 לחוק זה, מיום התחילה ואילך למשך תקופת זכאותם כאמור באותו סעיף.
עידו עשת: " הסברתי את זה בפעם שעברה, בישיבה הקודמת, שעל מנת לשמר את הזכאות של אלמן או אלמנה לאותו מענק הוא מובדל כנזקק בסעיף הזה.
עידו עשת: לגבי תחילת החוק, אני מציע לציין כי תחילתו של חוק זה ביום 1.1.08 כיוון שהמענק כבר שולם ואנחנו מדברים על מענק לשנת 2008.
לזר שנייר: שלום, אני יודע שהיום יש דיון על הנושא של ווטרנים אבל הנכים הם גם ווטרנים ובתוספת, יש כאלה שנפצעו.
לזר שנייר: אני יודע שהדיון היום הוא לא על זה, אבל אדוני היושב ראש, שלחנו לך מכתבים שיש לנו בעיה קשה מאוד עם האלמנות.
ראובן ריבלין: בסעיף 5 האלמנות כלולות.
מיכאל נודלמן: הן מקבלות את ההטבות.
לזר שנייר: יש בעיה שאת כל התוספות לקחו להם.
לזר שנייר: לא יכול להיות דבר כזה שאישה נשארת לבד בלי אמצעים.
לזר שנייר: היא משלמת יותר גם על תרופות, 75%, ואלמנה של נכה מלחמה משלמת 50%.
לזר שנייר: זה לא יכול להיות שיהיו הבדלים כאלה.
לזר שנייר: שלחנו לכם מכתבים ואני לא אפרט את הכל.
לזר שנייר: אני מבקש שתיקחו את הבקשות שלנו בחשבון ותעשו משהו למען האלמנות שלנו.
מיכאל נודלמן: בסדר, זה חוק אחר.
מיכאל נודלמן: אני מבקש להצביע על הנוסח שהקריא היועץ המשפטי של הוועדה.
מיכאל נודלמן: נתקבל פה אחד.
ראובן ריבלין: אני מבקש להצביע על כל הסעיפים כמקשה אחת.
ראובן ריבלין: אני מבקש הסתייגות לצורך דיבור.
ראובן ריבלין: יכול להיות שאני אוותר עליה אם אתה תדבר...
מיכאל נודלמן: שלום לכולם, אני מתכבד לפתוח את ישיבת ועדת העליה, הקליטה והתפוצות, בנושא סקירת הוועדה במשרד לעלייה קליטה ותפוצות בשנת 2007, ותחזית לשנת 2008.
מיכאל נודלמן: בבקשה אדוני המנכ"ל.
ארז חלפון: בתחילת דבריי, אציג את פעילות המשרד בשנת 2007.
ארז חלפון: בימים הקרובים אנחנו אמורים לקבל מהאוצר את התקציב הסופי שביקשנו לקראת 2008.
ארז חלפון: אחרי שנשב עליו, ונעבד אותו, נשמח להופיע שוב כדי להציג את 2008.
מיכאל נודלמן: סליחה, קראתי שיש קיצוצים בענייני שכר הדירה לעולים חדשים.
ארז חלפון: כפי שאמרתי, מה שפה, עדיין לא ראיתי.
ארז חלפון: אנחנו אמורים מחר לשבת עם אנשי האוצר והתקציבים.
מיכאל נודלמן: אני מאוד מבקש לעשות זאת.
מיכאל נודלמן: ביררתי, וחשבתי שאנשים קיבלו הוסטלים, אבל אמרו לי שזה לא כך, יש קיצוצים.
חביב קצב: לא ידוע לנו על העניין.
ארז חלפון: אנחנו נבדוק זאת.
מיכאל נודלמן: הנושא עלה אתמול בטלוויזיה.
מיכאל נודלמן: אני מבקש לבדוק זאת.
ארז חלפון: אנחנו נבדוק ונחזור.
ארז חלפון: זה המקום רק להזכיר, שמחר יתקיים לראשונה כנס אשדוד לעלייה וקליטה, בהשתתפות ראש הממשלה,
ארז חלפון: בשעה שמונה וחצי בבוקר, כמובן ביוזמת משרד הקליטה, בשיתוף הסוכנות היהודית ועיריית אשדוד.